CELEX: 62019TN0688
Language: da
Date: 2019-10-08 00:00:00
Title: Sag T-688/19: Sag anlagt den 8. oktober 2019 – VeriGraft mod EASME

23.12.2019   
            
            
               DA
            
            
               Den Europæiske Unions Tidende
            
            
               C 432/59
            
         
      Sag anlagt den 8. oktober 2019 – VeriGraft mod EASME
      (Sag T-688/19)
      (2019/C 432/71)
      Processprog: engelsk
      
         Parter
      
      
         Sagsøger: VeriGraft AB (Göteborg, Sverige) (ved advokaterne P. Hansson og A. Johansson)
      
         Sagsøgt: Forvaltningsorganet for Små og Mellemstore Virksomheder (EASME)
      
         Sagsøgerens påstande
      
      
                  —
               
               
                  Det fastslås, at EASME’s ophævelse af tilskudsaftalen (tilskudsaftale nr. 778620 P-TEV) er ugyldig, og
               
            
                  —
               
               
                  EASME tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren anført to anbringender.
      
                  1.
               
               
                  Første anbringende om, at den påberåbte ophævelsesgrund ikke kan finde anvendelse, og at EASME’s ophævelse derfor er ugyldig.
                  
                              —
                           
                           
                              EASME har ophævet tilskudsaftalen uden nogen anden begrundelse for dets beslutning end en bestemmelse, hvorefter tilskudsaftalen kan ophæves, »hvis modtageren eller en fysisk person med beføjelser til at repræsentere modtageren eller træffe beslutninger på dennes vegne i forbindelse med udøvelsen af sit erhverv har begået en alvorlig fejl, som bevisligt er konstateret«.
                           
                        
                              —
                           
                           
                              Idet hverken modtageren, dvs. VERIGRAFT, eller nogen anden fysisk person med beføjelser til at repræsentere modtageren eller træffe beslutninger på dennes vegne i forbindelse med udøvelsen af sit erhverv har begået en alvorlig fejl, kan denne grund ikke finde anvendelse, og ophævelsen er derfor ugyldig.
                           
                        
            
                  2.
               
               
                  Andet anbringende om, at ophævelsen af tilskudsaftalen er i strid med proportionalitetsprincippet:
                  
                              —
                           
                           
                              En ophævelse af tilskudsaftalen er også i strid med proportionalitetsprincippet, idet det ikke var en passende foranstaltning for at opnå det forfulgte lovlige formål, og idet ophævelsen pålagde VERIGRAFT en byrde, som er åbenbart excessiv i forhold til det formål, der søges opnået.